CELEX: C2004/262/82
Language: sk
Date: 2004-10-23 00:00:00
Title: Vec T-309/04: Žaloba podaná dňa 28. júla 2004: TV2/DANMARK A/S proti Komisii Európskych spoločenstiev

23.10.2004   
            
            
               SK
            
            
               Úradný vestník Európskej únie
            
            
               C 262/43
            
         Žaloba podaná dňa 28. júla 2004: TV2/DANMARK A/S proti Komisii Európskych spoločenstiev
   (Vec T-309/04)
   (2004/C 262/82)
   Jazyk konania: dánčina
   TV2/DANMARK A/S, so sídlom Odense (Dánsko), v zastúpení: Olaf Koktvedgaard, advokát, podal 28. júla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Komisie C(2004) 1814 (konečné znenie) z 19. mája 2004 vo veci C 2/2003 (ex NN 22/2002) týkajúce sa opatrení Dánskeho kráľovstva prijatých v prospech TV2/DANMARK v celom rozsahu, subsidiárne čiastočne;
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   V napadnutom rozhodnutí vyhlásila Komisia za zlučiteľnú so spoločným trhom pomoc poskytnutú TV 2/DANMARK v rokoch 1995-2002 vo forme príjmov z licenčných poplatkov a určitých iných opatrení, s výnimkou sumy 628,2 miliónov DKK, ktoré podľa názoru Komisie predstavuje protiprávnu štátnu pomoc a ktorú musí Dánske kráľovstvo od žalobcu žiadať späť.
   V odôvodnení svojej žaloby žalobca uvádza, že napadnuté rozhodnutie bolo vydané v rozpore so základnými formálnymi náležitosťami, ako aj v rozpore s článkom 87 odsek 1 ES, článkom 68 odsek 2 ES, článkom 295 ES a protokolom o systéme verejnoprávneho vysielania. Žalobca konkrétne namieta:
   
               —
            
            
               že došlo k porušeniu princípu kontradiktórneho konania, že výpočet nadbytočnej časti sa vzťahuje aj na sumy, ktoré nepatria do obdobia vyšetrovania a že základ ako aj odôvodnenie posúdenia tvorby vlastného kapitálu TV2 sú nedostatočné;
            
         
               —
            
            
               že Komisia nevzala pri vyšetrovaní za základ dané skutočnosti, ktoré existovali v čase, keď boli urobené opatrenia v prospech TV2;
            
         
               —
            
            
               že zdroje z licenčných poplatkov poskytnuté TV2 ako i príjmy z reklamy, poskytnuté TV2 v rokoch 1995-1997 prostredníctvom fondov TV2 nie sú štátnou pomocou, pretože nejde o štátne prostriedky;
            
         
               —
            
            
               že nejde o žiadnu štátnu pomoc, aj keď získané prostriedky presahujú čisté náklady, ktoré vznikli TV2 pri poskytovaní služieb verejnosti, keďže tieto prostriedky neboli použité na krížové subvencovanie komerčných činností;
            
         
               —
            
            
               že TV2 nezískala žiadnu hospodársku výhodu, ktorú by nezískala za normálnych podmienok trhovej ekonomiky, keďže zisk, ktorý TV2 dosiahla, nepresahuje primeraný zisk vyplývajúci z plnenia úloh poskytovania služieb verejnosti, a keďže tvorba vlastného kapitálu TV2 je v trhovej ekonomike odôvodnená;
            
         
               —
            
            
               že tvorba vlastného kapitálu TV2 nejde nad rámec toho, čo je potrebné na plnenie úloh poskytovania služieb verejnosti;
            
         
               —
            
            
               že vrátenie nemožno vyžadovať od TV 2/DANMARK A/S, ktorá bola založená po skončení doby vyšetrovania, keďže táto spoločnosť sa neobohatila;
            
         
               —
            
            
               že je potrebné zrušiť žiadosť týkajúcu sa úrokov zo sumy, ktorej vrátenie sa požaduje, pretože táto už úroky zahŕňa.